b'\n_START_ARTICLE_\nSebkaj\n_START_SECTION_\nPrepoznavanje\n_START_PARAGRAPH_\nPo odkritju slonoko\xc5\xa1\xc4\x8dene palice je ve\xc4\x8d egiptologov posku\xc5\xa1alo Sebkaja prepoznati v znanih vladarjih iz drugega vmesnega obdobja Egipta.  Stephen Quirke je bil prepri\xc4\x8dan, da je ime Sebkaj pomanj\xc5\xa1evalnica imena  Sed\xc5\xbeefakare, faraona s prestolnim imenom Kaj-Amenemhet, medtem ko je J\xc3\xbcrgen von Beckerath  domneval, da je Sebkaj skraj\xc5\xa1ana oblika imena Sobekhotep. Thomas Schneider podpira von Beckerathovo hipotezo in dodaja, da je bil Sobekhotep najverjetneje Sobekhotep II._NEWLINE_Kim Ryholt je predlagal bolj radikalno hipotezo in trdil, da se Sebkajevo ime bere "Seb, sin Kaja", s \xc4\x8dimer je ime razdelil na dve imeni. To pomeni, da gre za dva vladarja, s \xc4\x8dimer se zapolni vrzel v Torinskem seznamu kraljev pred Kaj-Amenemhetom. To hkrati pomeni, da je  tudi Kaj-Amenemhetovo ime patronimno in se mora brati kot "Kaj, sin Amenemheta". V Trinajsti dinastiji bi s tem nastala dinastija treh faraonov: Seba, Kaja in Amenemheta. Ryholtovo interpretacijo imajo \xc5\xa1tevilni egiptologi za tvegano in sporno._NEWLINE_Leta 2014 so arheologi v Abidosu odkrili grobnico dotlej neznanega faraona iz drugega vmesnega obdobja z imenom Senebkaj. Domneva se, da bi Sebkaj in Senebkaj lahko bila ista oseba.'